el el el el el el el el el el el el el el el el el el el el el el ru el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en en el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Το πρότυπο τοποθετήθηκε χωρίς ημερομηνία. Για τη σημερινή ημερομηνία χρησιμοποιήστε: {{χωρίς παραπομπές|3|10|2022}}
Η Μαρία Καβογιάννη (Αθήνα, 13 Ιανουαρίου 1958) είναι Ελληνίδα ηθοποιός.
13 Ιανουαρίου 1958 (1958-01-13) (64 ετών)
Οι μάγισσες της Σμύρνης
Μην Αρχίζεις την Μουρμουρα
δεδομένα (π • σ • ε )
Μεγάλωσε στο Βύρωνα Αττικής. Σπούδασε Οικονομικά στην Ανωτάτη Σχολή Οικονομικών και Εμπορικών Επιστημών (Οικονομικό Πανεπιστήμιο Αθηνών) και Παιδαγωγικά στην Μαράσλειο Παιδαγωγική Ακαδημία και εργάστηκε πολλά χρόνια ως εκπαιδευτικός. Παράλληλα φοίτησε και στη Δραματική Σχολή του Καρόλου Κουν[1], απ' όπου αποφοίτησε το 1986 μαζί με τις φίλες της Καίτη Κωνσταντίνου και Υρώ Μανέ.
Έχει ερμηνεύσει από πολύ κωμικούς ρόλους, όπως της "Ασπασίας" στη Ντόλτσε Βίτα[2] και της «Κορίνας» στα Εγκλήματα, έως πολύ τραγικούς, όπως της "Ελένης" στο Χαρά Αγνοείται[3].
Το 2015 πρωταγωνίστησε στη ταινία του Χριστόφορου Παπακαλιάτη "Ένας άλλος κόσμος"[4].
Έχει μία κόρη την Αντέλλα (Αδελαΐδα), η οποία γεννήθηκε το 1995 [5] και την οποία έχει βαφτίσει η επίσης ηθοποιός, Καίτη Κωνσταντίνου.
Η πρώτη της εμφάνιση στην τηλεόραση έγινε ως εαυτός της συμμετέχοντας στο πρώτο τηλεπαιχνίδι της ελληνικής ιδιωτικής τηλεόρασης και συγκεκριμένα του Mega Channel Τηλεμπλόφες. Εκεί από τον Νοέμβριο του 1989, και για μία τηλεοπτική σεζόν, ήταν μία από τους διαγωνιζόμενους ηθοποιός της εκπομπής στο πλευρό του παρουσιαστή Βασίλη Τσιβιλίκα. Τη σεζόν 1992-1993 έκανε το τηλεοπτικό της ντεμπούτο ως ηθοποιός στη δραματική σειρά εποχής του MEGA Οι φρουροί της Αχαΐας έχοντας ένα μικρό ρόλο λίγων επεισοδίων και συγκεκριμένα αυτόν της υπηρέτριας της οικογένειας Βίλλη.[6] Το 1993 έκανε μία μικρή εμφάνιση στην κωμική σειρά Ροζαλία, ένα μπεστ σέλερ, σε σενάριο Άννας Παναγιωτοπούλου, ενώ είχε ένα ρόλο πέντε επεισοδίων στην κωμική σειρά του ANT1 Βαρβαρότητες. Ακολούθησαν οι έκτακτες εμφανίσεις της στις σειρές Αγία Τετράδα και Έναν Ελληνικό το 1995.
Η πρώτος της μεγάλος τηλεοπτικός ρόλος, και αυτός που την κατέστησε αναγνωρίσιμη στο ευρύ κοινό, ήταν αυτός της οικονόμου της οικογένειας Μαρκάτου Ασπασίας Βαρδάτσικου στην κωμική σειρά των Αλέξανδρου Ρήγα και Λευτέρη Παπαπέτρου Ντόλτσε Βίτα στο Mega Channel. Εκεί τις σεζόν 1995-1997 πήρε το βάπτισμα του πηρός ως πρωταγωνίστρια, με το ρόλο της νυμφομανούς Ασπασίας να μένει στην τηλεοπτική ιστορία ως ένας από τους αγαπημένους του κοινού.[7] Το 1996 εμφανίστηκε σε ένα επεισόδιο της σειράς της Δήμητρας Παπαδοπούλου Καλά Ξεμπερδέματα ενώ το 1998 έπαιξε μαζί με τον Λάκη Λαζόπουλο στο επετειακό επεισόδιο των Δέκα Μικρών Μήτσων Μαγκιά του! υποδυόμενη της αρραβωνιαστικιά του Τάσου. Τη σεζόν 1998-1999 ήρθε ο επόμενος, ιδιαίτερα γνωστός, πρωταγωνιστικός της ρόλος αυτός της πόρνης Κορίνας Μητροπούλου στη μαύρη κωμωδία του Λευτέρη Παπαπέτρου Εγκλήματα. Η σειρά σημείωσε τεράστια επιτυχία τις σεζόν 1998-2000, ενώ ο ρόλος της Κορίνας ήταν αυτός που συνδέθηκε άρρηκτα με τη σειρά.[8] Το 2000 συνεργάστηκε για πρώτη φορά με τον σκηνοθέτη και δημιουργό Πάνο Κοκκινόπουλο μέσω της σειράς Κόκκινος Κύκλος. Αρχικά συμμετείχε στο επεισόδιο Επίγειος Θεός ενώ λίγο καιρό μετά πρωταγωνίστησε στην ιστορία του Κόκκινου Κύκλου Πατρώνυμο παρουσιάζοντας έτσι και ένα δραματικό ρόλο για πρώτη φορά τηλεοπτικά. Τη σεζόν 2001-2002 επέστρεψε τηλεοπτικά με τη κοινωνική κωμική σειρά Κάπου σε ξέρω υποδυόμενη τη βουλευτή και πρώην τηλεπαρουσιάστρια Ρένα Αναστασοπούλου Καρλάτου, της οποίας ο σύζυγος αποφασίζει να προβεί σε εγχείρηση επαναπροσδιορισμού φύλου, πρωταγωνιστώντας μαζί με την Καίτη Κωνσταντίνου. Το 2002 ακολούθησε μία ακόμη συμμετοχή στον Κόκκινο Κύκλο ενώ είχε ένα ρόλο φωνής στο τελευταίο επεισόδιο της σειράς Είσαι το Ταίρι Μου. Σ’ αγαπώ μ’ αγαπάς Το 2004 πρωταγωνίστησε για πρώτη φορά στη σειρά του MEGA Επτά Θανάσιμες Πεθερές υποδυόμενη τη Νότα Ντάτον στο επεισόδιο Η Λογική Πεθερά. Το 2005 ακολούθησαν τόσο κωμικοί όσο και δραματικοί ρόλοι σε αυτοτελή επεισόδια των σειρών 10η εντολή, Το Κόκκινο Δωμάτιο και Safe Sex TV Stories.
Τη σεζόν 2005-2006 πρωταγωνίστησε στην τηλεοπτική μεταφορά του μυθιστορήματος εποχής της Μάρας Μεϊμαρίδη Οι Μάγισσες της Σμύρνης στο Mega Channel έχοντας το ρόλο της Ευταλίας. Την ίδια περίοδο πρωταγωνίστησε σε μία ακόμη ιστορία της σειράς Safe Sex TV Stories. Το 2007 η εμφάνιση της στο επεισόδιο της σειράς 10η εντολή Μάνα συζητήθηκε αρκετά. Ακολούθησε η επανεμφάνιση στη σειρά Το Κόκκινο Δωμάτιο ενώ την ίδια χρονιά πρωταγωνίστησε σε δύο ακόμη ιστορίες της σειράς Επτά Θανάσιμες Πεθερές υποδυόμενη την Κερκυραία και την Συριανή Πεθερά. Το 2008 είχε ένα μικρό ρόλο δύο επεισοδίων στη μαύρη κωμωδία του Πάνου Κοκκινόπουλου Μαύρα Μεσάνυχτα υποδυόμενη μία αυστηρή διευθύντρια ιδιωτικού λυκείου. Τη σεζόν 2008-2009 ξεχώρισε με το ρόλο της μητέρας Ελένης Μάρκου, της οποίας η κόρη εξαφανίζεται μυστηριωδώς, στη δραματική σειρά του MEGA Χαρά Αγνοείται.[9] Το 2009 επέστρεψε στις Επτά Θανάσιμες Πεθερές υποδυόμενη την Αγαρίστη Αλκμεονίδη, την Αρχαία Πεθερά. Το 2010 πρωταγωνίστησε μαζί με τον Αλέξανδρο Αντωνόπουλο στο επεισόδιο Το τρίτο πρόσωπο της κωμικής σειράς Ο πόλεμος των άστρων. Την ίδια περίοδο εμφανίστηκε στο τελευταίο επεισόδιο των Επτά Θανάσιμων Πεθερών, συμπληρώνοντας έτσι πέντε συνολικά εμφανίσεις στη σειρά από το 2004 μέχρι το 2010. Το 2011 εμφανίστηκε για πρώτη φορά σε κυπριακή παραγωγή κάνοντας μία guest εμφάνιση στην κωμική σειρά του Sigma "Αλλού Ξημερωμένοι", σε σκηνοθεσία Ανδρέα Γεωργίου. Από το 2011 μέχρι το 2013 υποδύθηκε την Κατερίνα Ακίνδυνου στην οικογενειακή κωμωδία του Mega "Πίσω στο Σπίτι" σε σενάριο Ρένας Ρίγγα. Το 2014 έκανε μία guest εμφάνιση στη κωμική σειρά του Mega "Μοντέρνα Οικογένεια" υποδυόμενη την αλλοπρόσαλλη μητέρα της οικογένειας Σταυρίδη Τασία.[10] Το 2015 ακολούθησε μία ακόμα εμφάνιση στην ίδια σειρά ενώ την ίδια περίοδο συνεργάστηκε και πάλι με τον Πάνο Κοκκινόπουλο σε δύο ιστορίες της σειράς του Alpha "10η εντολή". Τη σεζόν 2016-2017 επέστρεψε τηλεοπτικά πρωταγωνιστώντας στη μαύρη κωμωδία του Λευτέρη Παπαπέτρου "Στο καλό γλυκιά μου συμπεθέρα" στον ANT1. Το 2018, το 2019, το 2020 και το 2021, ξεκίνησε να εμφανίζεται ως guest στην κωμική σειρά του Alpha "Μην αρχίζεις τη μουρμούρα" έχοντας το ρόλο της Αλίκης Χατζηϊωάννου. Το 2018, συνεργάστηκε για ακόμη μία φορά με τον Πάνο Κοκκινόπουλο σε δύο ιστορίες της σειράς "Ου φονεύσεις" στο Open. Το 2022 έκανε μια guest εμφάνιση στη κωμική σειρά "Συμπέθεροι απ' τα Τίρανα" στο Mega. Τη σεζόν 2022-2023 πρόκειται να συνεργαστεί τηλεοπτικά με τον Χριστόφορο Παπακαλιάτη, μετά την κινηματογραφική τους σύμπραξη στην ταινία "Ένας άλλος κόσμος", στη δραματική σειρά "Maestro" στο MEGA ενώ θα συμμετέχει στο βασικό καστ της κωμικής σειράς "Μαίρη, Μαίρη, Μαίρη" στο ίδιο κανάλι. Την ίδια σεζόν, εκτός από τις δύο σειρές του MEGA, θα πρωταγωνιστεί στο remake του "Το Νησί", με τίτλο "Μια Νύχτα Του Αυγούστου", στην ΕΡΤ1.
↑ «Μαρία Καβογιάννη». https://theaternow.gr/maria-kavogianni/.
↑ «Το μεγάλο μυστικό της... Ασπασίας στο «Ντόλτσε Βίτα»». https://www.e-daily.gr/viral/54261/to-megalo-mystiko-tis-aspasias-sto-ntoltse-vita-pics.
↑ «ΜΑΡΙΑ ΚΑΒΟΓΙΑΝΝΗ «Είχα ανάγκη να παίξω δραματικό ρόλο»». https://www.tovima.gr/2009/02/01/culture/maria-kabogianni-eixa-anagki-na-paiksw-dramatiko-rolo/.
↑ ««Ένας άλλος κόσμος», το φθινόπωρο στις σκοτεινές αίθουσες». https://m.naftemporiki.gr/story/910952/enas-allos-kosmos-to-fthinoporo-stis-skoteines-aithouses.
↑ «Η Μαρία Καβογιάννη σε μία σπάνια, κοινή εμφάνιση 24χρονη κόρη της, Αντέλλα». https://www.womantoc.gr/celebrities/article/h-maria-kavogianni-se-mia-spania-koini-emfanisi-24xroni-kori-tis-adella.
↑ «Η πρώτη τηλεοπτική εμφάνιση της Μαρίας Καβογιάννη». Pathfinder. 9 Νοεμβρίου, 2012. http://tv.pathfinder.gr/news/2308296.html. Ανακτήθηκε στις 9 Νοεμβρίου, 2012.
↑ «Μαρία Καβογιάννη: Οι ρόλοι που ξεχώρισαν». maxmag.gr. 21 Απριλίου 2020. Ανακτήθηκε στις 21 Απριλίου 2021.
↑ «Εγκλήματα: Η Μαρία Καβογιάννη έχει αφήσει εποχή ως "Κορίνα"». citynow.gr. 6 Νοεμβρίου 2020. Ανακτήθηκε στις 6 Νοεμβρίου 2020.
↑ «ΜΑΡΙΑ ΚΑΒΟΓΙΑΝΝΗ «Είχα ανάγκη να παίξω δραματικό ρόλο στο Χαρά Αγνοείται»». tovima.gr. 1 Φεβρουαρίου 2009. Ανακτήθηκε στις 1 Φεβρουαρίου 2009.
↑ «Η Μαρία Καβογιάννη στη «Μοντέρνα Οικογένεια»». newsbomb.gr. 22 Μαρτίου 2014. Ανακτήθηκε στις 22 Μαρτίου 2014.